ที่ มท ๐๘๑9.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤศจิกายน 2566

เรื่อง ขอความอนุเคราะห์ประชาสัมพันธ์ร่วมส่งผลงานวิจัยและนวัตกรรมเข้าประกวดงานประชุมวิชาการ
 ระดับชาติด้านการส่งเสริมสุขภาพและนวัตกรรมการดูแลผู้สูงอายุ ครั้งที่ 3

เรียน ผู้ว่าราชการจังหวัด ทุกจังหวัดบัญชีแนบท้าย)

สิ่งที่ส่งมาด้วย สำเนาหนังสือกรมอนามัย ที่ สธ. 0941.04/8490 ลงวันที่ 27 ตุลาคม 2566 จำนวน 1 ชุด

 ด้วยกรมส่งเสริมการปกครองท้องถิ่นได้รับแจ้งจากกรมอนามัยว่า กำหนดจัดประชุมวิชาการระดับชาติด้านการส่งเสริมสุขภาพและนวัตกรรมการดูแลผู้สูงอายุ ครั้งที่ ๓ ระหว่างวันที่ ๑๓ - ๑๔ ธันวาคม ๒๕๖๖ ณ โรงแรมเอเชีย แอร์พอร์ต จังหวัดปทุมธานี โดยมีวัตถุประสงค์เพื่อขับเคลื่อนการทำงานและพัฒนา
ความร่วมมือทางด้านวิชาการ การวิจัย นวัตกรรมกับหน่วยงานภาคีเครือข่ายทั้งภายในประเทศ
และต่างประเทศ รวมถึงเป็นเวทีให้ผู้ปฏิบัติงานในระดับพื้นที่ได้มาถ่ายทอดผลงานวิชาการ นวัตกรรม แลกเปลี่ยนเรียนรู้ ด้านการส่งเสริมสุขภาพผู้สูงอายุกับภาคีเครือข่ายเพื่อสร้างแรงจูงใจในการดำเนินงานและเป็นขวัญกำลังใจแก่ผู้สูงอายุต้นแบบในพื้นที่ บุคลากร หน่วยงานที่เกี่ยวข้องกับการดูแลผู้สูงอายุ พร้อมรับทราบนโยบายของรัฐบาลในการดำเนินงานด้านการส่งเสริมสุขภาพผู้สูงอายุในระดับพื้นที่ที่จะขับเคลื่อนต่อไป
ในสังคมปัจจุบัน ซึ่งมีกลุ่มเป้าหมายประกอบด้วย ผู้บริหารผู้รับผิดชอบงานผู้สูงอายุจากส่วนกลาง ศูนย์อนามัย สำนักงานสาธารณสุขจังหวัด องค์การบริหารส่วนจังหวัด ผู้นำเสนอผลงานวิจัย ผู้รับโล่ทั้ง ๗ ประเภท และภาคีเครือข่าย รวมจำนวน ๓๖0 คน และผู้รับผิดชอบงานผู้สูงอายุส่วนภูมิภาคเข้าร่วมประชุมทางไกลผ่านระบบ Video Conference

 กรมส่งเสริมการปกครองท้องถิ่นพิจารณาแล้ว จึงขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ให้บุคลากรในสังกัดหรือผู้ที่สนใจร่วมส่งผลงานวิจัยและนวัตกรรมเข้าประกวดงานประชุมวิชาการดังกล่าว รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ. .........................................

ผอ.กสธ. …………………...................

ผช.ผอ.กสธ. ..................................

หน.กง.สส. ....................................

จนท. พิมพ์/ทาน ……………………

กองสาธารณสุขท้องถิ่น

กลุ่มงานส่งเสริมสุขภาพ

โทร. ๐2 241 9000 ต่อ 5405 /081 147 3738

ไปรษณีย์อิเล็กทรอนิกส์ saraban@dla.go.th

ผู้ประสาน นางสาวภัชร์จิรัสม์ ธัชเมฆรัตน์/พีระพงษ์ รอดจินดา